Trener

:*For den russiske filmen fra 2018, se [[Trener (film fra 2018)]]
En *'trener*' er en person som veileder og tilrettelegger for andre personer i [[fysisk aktivitet]], eller [[trening]]. Betegnelsen *treningsleder* nyttes også for personer med tilsvarende oppgave. Den noe videre betegnelsen *instruktør* nyttes også for å beskrive personer med lignende oppgaver.

Trenergjerningen kan være en [[hobby]], og i [[Norge]] er det lang tradisjon for at trenergjerningen skal være basert på frivillig, [[Idealisme|idealistisk]] innsats. Med profesjonaliseringen av [[Sport|idrett]] endret treneroppgavene karakter og er i større grad blitt et bredt [[yrke]]. Trenere finnes i de fleste deler av sport; barneidrett, trimgrupper, [[Amatør|amatøridrett]] og profesjonell idrett, både innen individuell sport og innen [[lagidrett]]er. Svært ofte har en trener selv bakgrunn som aktiv utøver, og søker deretter en trenerkarriere innen samme idrett. Denne [[Kompetanse|realkompetansen]] kan være avgjørende for å utføre trenergjerningen på et  

== Utdanning ==
I Norge kan idrettstrenere ha ulik utdannelse eller opplæring:
* Innen det offentlige utdanningssystemet:
** Gjennom [[utdanningsprogram]] for [[idrettsfag]] i den [[videregående skole]]n, hvor [[programfag]]et [[Treningsledelse]] gir både teoretisk og praktisk kompetanse.
** Mange høgskoler tilbyr et årsstudium innen idrett, kalt grunnfag idrett. Faget gir grunnlag for videre utdanning mot læreryrket, eller et trenerstudie på bachelornivå. [[Norges idrettshøgskole]] er Norges viktigste utdanner av trenere.

* De fleste særforbundene har egne utdanningsprogram for trenere, der NFFs program er det største. En vanlig inndeling er å kalle nivåene Trener 1, 2 og 3 Andre forbund nivådifferensierer trenerne sine med betegnelsene kretstrenere og forbundstrenere.
* De fleste [[Helsestudio|helsestudioer]] har egne program for å utdanne treningsveiledere og personlige trenere. Mange helsestudiokjeder krever at egne ansatte fullfører eget utdanningsprogram uavhengig av annen utdanning.

Mange profesjonelle trenere har i tillegg [[pedagogikk|pedagogisk]] utdannelse.

== Ulike trenertitler ==
* Coach &ndash; en trenerbetegnelse som hovedsakelig brukes i [[USA]]
* Hovedtrener &ndash; et team med trenere organiseres oftest i et [[hierarki]] med en hovedtrener og en eller flere assistenter. Hovedtreneren har da det overordnede ansvaret.
* Assistenttrener eller hjelpetrener &ndash; en person som bistår og hjelper hovedtreneren med å trene og veilede idrettsutøvere eller et lag. Assistenttreneren kan ha ulike oppgaver avhengig av idretten og laget, men vanligvis inkluderer det å hjelpe til med å utvikle treningsprogrammer, organisere og lede treninger, analysere og evaluere spillere eller lagets prestasjoner, gi individuell instruksjon og veiledning, samt assistere under kamp eller konkurranse.
* Manager &ndash; en betegnelse som i deler av den [[Engelsk|engelskspråklige]] verden brukes for hovedtrener.
* [[Personlig trener]] &ndash; mange helsestudioer og treningsstudioer har avtale med sertifiserte trenere som kan leies for personlig instruksjon og veiledning på timebasis
* Spillerutvikler &ndash; en trener som arbeider spesielt med yngre utøvere innen lagidretter
* Topptrener &ndash; en trener som arbeider med [[toppidrett]]sutøvere, eller andre utøvere på et høyt nivå
Fotballtrener, basketballtrener, langrennstrener og turntrener er eksempler på hvordan en treners *sportsområde* beskrives.Klubbtrener, kretslagstrener, eliteserietrener, landslagstrener er eksempler på hvordan en treners *nivå'' beskrives.

## Se også

* Kategoriside med lister navn på trenere fra ulike idretter

## Kilder
*

## Eksterne lenker
* Utdanning.no: yrkesbeskrivelse – idrettstrener
* Utdanning.no: yrkesbeskrivelse – fotballtrener
* Fotballforbundets nettside om Utdanningsprogrammet for trenere
* Håndballforbundets nettside om grunnutdanning og topputdanning for trenere